Treimani Pühade Apostlite Peetruse ja Pauluse kirik
Treimani Pühade Apostlite Peetruse ja Pauluse kirik; ka Treimani õigeusu kirik on õigeusu kirik Pärnu maakonnas Häädemeeste vallas Treimanis, Treimani kalmistu territooriumil. Kirikut kasutab Eesti Apostlik-Õigeusu Kiriku Treimani Pühade Apostlite Peetruse ja Pauluse kogudus. Kirik ehitati 1935. aastal. Arhitekt oli Märt Merivälja. Hoone pühitseti aastal 1940, samal aastal sai kirik ka ikonostaasi.